EkBass/fiwiki-20250220-pages-articles huggingface dataset:
Seututie 969

Seututie 969 on Lapissa Inarin kunnan alueella kulkeva seututie. Tie kulkee Inarijärven etelärantaa Akujärveltä Nellimin kautta Virtaniemen rajanylityspaikalle. Tien pituus on 44 kilometriä. Virtaniemen rajanylityspaikan kautta tie jatkuu Venäjän Nikeliin. Tie on pääosin sorapintainen, mutta tien asfaltoinnista ja kunnostamisesta on tehty päätös. Hankkeen kustannusarvio on 10,4 miljoonaa euroa. ==Lähteet== 969 Luokka:Inarin liikenne
Palm OS

Palm OS (tunnetaan myös nimellä Garnet OS) on Palmin kämmentietokoneiden ja älypuhelinten käyttöjärjestelmä. Sen käyttöliittymä suunniteltiin käytettäväksi kosketusnäytön avulla. Ensimmäinen versio julkaistiin vuonna 1996. Palm OS:in kehittänyt talousongelmiin ajautunut Palm myytiin huhtikuussa 2010 tietokoneyhtiö Hewlett-Packardille. == Ominaisuudet == Palm OS on suljetun lähdekoodin sulautettu käyttöjärjestelmä, jota voidaan ajaa monenlaisissa taskukokoisissa laitteissa. Myös Palm OS -pohjaisia rannetietokoneita on valmistettu. Ennen versiota 5.0 PalmOS toimi Motorola DragonBall-suorittimissa. Versiossa 5.0 siirryttiin käyttämään ARM-alustaa. Nykyisen version eli 5.4 Garnetin keskeiset ominaisuudet ovat: * Yksinkertainen yksittäisajojärjestelmä, jonka ohjelmat toimivat koko näytöllä. * Tukee mustavalko- ja värinäyttöjä, joiden resoluutio on enintään 480 * 320. * PIM-toiminnot, kuten kalenteri, muistio, osoitekirja ja tehtäväluettelo * Graffiti 2 -niminen kynäpohjainen tekstinsyöttöjärjestelmä * HotSync-niminen synkronointitoiminto, jota käytetään pöytäkoneiden ja kannettavien kanssa * Äänentoisto ja nauhoitus * Laitteen salasanasuojaus ja salakirjoitus * Tuki TCP/IP-verkoille * Tuki sarjaportille, USBille, IrDAlle, Bluetoothille ja Wi- Fille * Muistikorttituki == Ongelmat == PalmOS ei tue varsinaista moniajoa. Muistikorttituki on rajoittunut, eikä muistikortteja voi käyttää kaikkien sovellusten kanssa. Palm tarjoaa tämän takia joistain älypuhelimistaan Windows Mobile -versiota. Palmin uuteen Pre-älypuhelimeen on tulossa WebOS. ==Lähteet== Luokka:Palm Luokka:Sulautetut käyttöjärjestelmät Luokka:Mobiilikäyttöjärjestelmät
Sadok Khalgui

Sadok Khalgui (s. 6. marraskuuta 1978) on tunisialainen judoka, joka saavutti hopeaa judon Afrikan-mestaruuskilpailussa vuonna 2002 ja vuotta aikaisemmin pronssia alle 100-kiloisten sarjassa.JudoInside.com Viitattu 28.3.2009 Hän on saavuttanut pronssia myös Afrikan kisoissa vuonna 1999. ==Lähteet== Luokka:Tunisialaiset judokat Luokka:Vuonna 1978 syntyneet Luokka:Elävät henkilöt
Seututie 967

Seututie 967 on Lapissa Sodankylän ja Savukosken kuntien alueella kulkeva seututie. Tie kulkee Sodankylän keskustasta Tanhuan kautta Savukosken keskustaan. Tanhualla tie ylittää Luiron ja tiestä erkanee yhdystie 9673 Lokkaan. Hihnavaarassa siitä erkanee tie 9671 Martin kylään ja edelleen Tulppioon. Tien pituus on 89 kilometriä. Värriön kohdalta erkanee museotienä oleva yhdystie 19905 eli Seitajärventie. == Aiheesta muualla == 967 Luokka:Sodankylän liikenne Luokka:Savukosken liikenne
M/S Celestyal Olympia

M/S Thomson Destiny () on Maltan lipun alla purjehtiva risteilyalus. Se on valmistunut Wärtsilän Helsingin Telakalta vuonna 1982. Royal Caribbean Cruise Line tilasi Wärtsilältä uuden aluksen Karibian-risteilyjen kysynnän kasvettua. Ennestään sillä oli ollut kolme alusta, joista kahta oli jo kerran pidennetty Wärtsilän telakalla. Uudessa aluksessa hytit sijoitettiin etuosaan mahdollisimman kauaksi melua aiheuttavasta konehuoneesta. Aluksen palvelutilat sijaitsivat vastaavasti perässä. == Lähteet == == Aiheesta muualla == * Thomson Cruisesin viralliset kotisivut Luokka:Risteilyalukset
Niklas Willén

Niklas Willén (s. 1961 Tukholma) on ruotsalainen kapellimestari. Hän opiskeli orkesterinjohtoa ja sävellystä Tukholmassa opettajiensa joukossa Jorma Panula. Hän on levyttänyt muun muassa Hugo Alfvénin sinfoniat ja Sergei Prokofjevin pianokonsertot.Patrick Garvey Management == Lähteet == Luokka:Ruotsalaiset kapellimestarit Luokka:Vuonna 1961 syntyneet Luokka:Elävät henkilöt
Amani Khalfaoui

Amani Khalfaoui (s. 22. tammikuuta 1989) on tunisialainen judoka, joka saavutti hopeaa Afrikan-mestaruuskilpailussa ja Afrikan kisoissa vuosina 2007 ja 2008.JudoInside.com Viitattu 28.3.2009 Hän on voittanut myös Tunisian- mestaruuden vuonna 2006 alle 48-kiloisten sarjassa. ==Lähteet== Luokka:Tunisialaiset judokat Luokka:Vuonna 1989 syntyneet Luokka:Elävät henkilöt
Norrköping Dolphins

Norrköping Dolphins on ruotsalainen koripalloseura, joka sijaitsee Norrköpingissa. Seura on voittanut Ruotsin mestaruuden kahdesti historiansa aikana. Ensimmäisen kerran se voitti vuonna 1980 nimellä Hageby Basket. Toisen mestaruutensa se voitti 1998. Seura on myös ainoa ruotsalainen joukkue joka pelaa Baltic Basketball Leaguessa. ==Aiheesta muualla== *Virallinen kotisivu *Joukkue Basketliganin sivuilla *Joukkue BBL:n sivuilla Luokka:Ruotsalaiset koripalloseurat Luokka:Norrköpingin urheilu
4581 Asclepius

4581 Asclepius on yksi Apollo-asteroideista. Sen löysivät 31. maaliskuuta 1989 Henry E. Holt ja Norman G. Thomas. Nimensä se sai kreikkalaiselta Asklepios- jumalalta. Asteroidi oli ohittanut 22. maaliskuuta Maan 700 000 kilometrin etäisyydeltä, joten Asclepius on Maan lähelle tuleva asteroidi. Ennen nimeämistään asteroidi tunnettiin tunnuksella 1989 FC.JPL Small-Body Database Browser: 4581 Asclepius (1989 FC) ==Lähteet== *Numbered minor planets === Viitteet === Luokka:Apollo-asteroidit
Henry E. Holt

Henry E. Holt (27. syyskuuta 1929 - 5. toukokuuta 2019) oli yhdysvaltalainen tähtitieteilijä. Hän on löytänyt satoja asteroideja ja ollut mukana löytämässä myös eräitä komeettoja. Asteroidilöytöjen joukossa on 31. maaliskuuta 1989 Norman G. Thomasin kanssa havaittu 4581 Asclepius, joka oli 22. maaliskuuta ohittanut Maan lähietäisyydeltä. Asteroidi 4435 Holt on nimetty Henry E. Holtin mukaan. ==Lähteet== Luokka:Yhdysvaltalaiset tähtitieteilijät Luokka:Vuonna 1929 syntyneet Luokka:Vuonna 2019 kuolleet
Insaf Yahyaoui

Insaf Yahyaoui (s. 3. tammikuuta 1981) on tunisialainen judoka, joka voitti kultaa vuoden 2004 judon Afrikan-mestaruuskilpailuissa yli 78-kiloisten sarjassa ja avoimessa luokassa.JudoInside.com Viitattu 28.3.2009 Hän on saavuttanut myös neljä hopeamitalia Afrikan-mestaruuskilpailuissa ja sijoittui viidenneksi vuoden 2004 olympialaisissa Ateenassa.The-Sports.org Viitattu 28.3.2009 ==Lähteet== Luokka:Tunisialaiset judokat Luokka:Vuonna 1981 syntyneet Luokka:Elävät henkilöt
Pertunmaan vaakuna

Pertunmaan kunnanvaakuna oli Pertunmaan kunnan tunnus, ja se on saanut aiheensa entisaikojen kaskiviljelystä. Vaakunan selitys on ”punaisessa kentässä kultainen liekki, jossa musta tähkä.” Vaakunan on suunnitellut Tapio Vallioja, ja Pertunmaan kunnanvaltuusto hyväksyi sen kokouksessaan 14. huhtikuuta 1965. Sisäasiainministeriö vahvisti vaakunan käyttöön 1. heinäkuuta samana vuonna. Pertunmaan liityttyä Mäntyharjun kuntaan vuonna 2025 vaakuna jäi kotiseutuvaakunaksi. == Lähteet == * * Luokka:Suomen entisten kuntien vaakunat Vaakuna
MC

MC voi tarkoittaa seuraavia asioita: * MC, Stepan albumi * Mc (joskus Mac), skotlantilaisissa ja irlantilaisissa sukunimissä yleinen etuliite, joka merkitsee poikaa. ===Lyhenteenä=== * MC, Master of Ceremonies, ’seremoniamestari’, tilaisuuden juontaja; rock-, hip hop- tai elektronisen musiikin esiintyvä muusikko * MC, Motorcycle Club, moottoripyöräkerho (yleensä nimen perässä) * MC, Master of Counseling, ammatillinen jatkotutkinto * MC, maailmancup * MC, Minecraft * mc, Midnight Commander, tiedostonhallintaohjelma * MC, Music Cassette eli C-kasetti ===Tunnuksena=== * MC, Monacon ISO 3166-1 -koodi * .mc, Monacon verkkotunnus * Mc, moskovium, synteettinen alkuaine * * . Luokka:Seulonnan keskeiset artikkelit
BC Luleå

BC Luleå (entiseltä nimeltään 1976-2010: Plannja Basket, 2010-2015: LF Basket Norrbotten) on luulajalainen koripalloseura. Seura perustettiin vuonna 1976 talousvaikeuksiin joutuneen Gammelstads IF:n tilalle. Seura on Ruotsin menestynein seura seitsemällä Basketliganin mestaruudella. Joukkue on myös yksi Ruotsin menestynein taloutta katsottaessa. Seuran budjetti oli kaudella 2000–2001 16 miljoonaa kruunua, joka on edelleen seuran suurin budjetti. Kaudella 2006–2007 seura keräsi kasaan 14,1 miljoonan kruunun (n. 1,5 miljoonaa euroa) budjetin. == Aiheesta muualla == *Virallinen kotisivu *Joukkue Basketliganin sivuilla Luokka:Ruotsalaiset koripalloseurat Luokka:Vuonna 1976 perustetut urheiluseurat Luokka:Luulajan kunta
Deputatski

Deputatski () tai Deputatskaj () on kaupunkikunta ja kaupunkimainen taajama Ust-Janskin ulusissa eli piirissä Sahan tasavallassa, ja piirin hallinnollinen keskus. Deputatskin kunta sijaitsee piirin eteläosassa. Taajama sijaitsee 1 025 kilometriä tasavallan pääkaupungista Jakutskista koilliseen. Deputatskin kuntaan kuuluu taajaman lisäksi viisi kylää. Deputatskista on maantieyhteys toiseen piirin taajamaan Ust-Kuigaan. Deputatskissa on toiminut ala- ja keskiasteen koulu, urheilu- ja musiikkikoulut, kulttuuritalo, kauppa ja terveyskeskus. Asukasluvun kehitys: * 13 305 (1989) * 3 602 (2002) * 3 200 (2008) == Historia == Deputatski perustettiin taajamaksi vuonna 1958 . Vuonna 1989 nykyisen kunnan alueella oli 24 700 asukasta. Alueella sijaitsi tuolloin kolme muuta taajamaa ja kaksi kyläaluetta, jotka on sittemmin väestön vähenemisen vuoksi liitetty Deputatskiin. == Lähteet == Luokka:Sahan tasavallan kaupunkimaiset taajamat Luokka:Ust-Janskin ulus
Gunnar Ericsson

Gunnar Ericsson, Eriksson i Näs (27. heinäkuuta 1906 Vimmerby, Småland, Ruotsi – 27. toukokuuta 1974 Vimmerby) oli ruotsalainen keskustapuolueen poliitikko, joka myös kirjoitti poliittisisia satiireja. Ericsson oli Ruotsin keskustapuolueen nuorisojärjestön palveluksessa 1936–1942 ja kansanedustaja toisessa kamarissa 1946–1956. Hän kannatti hyvin voimakkaasti pohjoismaista yhteistyötä. Ericsson oli tiiviisti yhteydessä suomalaisiin puoluetovereihin ja opetteli suomea. Urho Kekkonen kuului hänen ystäväpiiriinsä. Hän vaikutti Hanasaaren kulttuurikeskuksen perustamiseen. Kansanedustajavuosinaan hän oli muun muassa Ruotsin Keskustapuolueen edustajana eläkekomiteassa 1951–1955. Ericsson oli maanviljelijä koko työuransa ajan vuoteen 1965. 1950-1970-luvulla Ericsson julkaisi vuosittain satiirikokoelmia, jotka kuvitti Ewert Karlsson (EWK). Satiireissa hän sovitti ajankohtaisia Ruotsin tapahtumia viikinkiajan Sveanmaahan. Hän käytti yleensä salanimeä Gunnar på Lid-arrende. Gunnar Ericsson oli Astrid Lindgrenin veli. Kirjailija Karin Alvtegen on hänen tyttärentyttärensä. ==Kirjoituksia (valikoima)== *Hänt och timat i Svitjod, 1956 *Stor Tvetalans år, 1957 *Järtecken över Svitjod, 1958 *Så var det i Svitjod, 1959 *Svitjod och dess hövdingar, 1960 *Nytt från gamla Svitjod, 1961 *I Gamla Svitjod åter, 1962 *Synden i Svitjod, 1963 *Svitjod, Svitjod fosterland, 1964 *Vad sig i Svitjod tilldragit, 1965 *Hell Svitjod, häll!, 1966 *Runda ord i Svitjod, 1967 *Det svänger i Svitjod, 1968 *Gnäll och gny i Svitjod, 1969 *Maktspelet i Svitjod, 1970 *Men vad hände i Svitjod?, 1971 *Råd och rön i Svitjod, 1972 *Svitjods saga, 1973 *Svitjod i tiden: urval från 20 års krönikor, 1974 *Völse finner Finland suom. Viikinki Völse valloittaa Suomen, kuv. Ewert Karlsson (EWK) ; Suom. ja vähän mukaillut Risto Kautto ; Runot suom. Kirsi Kunnas. WSOY, 1967 ==Lähteet== Luokka:Ruotsin Keskustapuolueen poliitikot Luokka:Ruotsalaiset kirjailijat Luokka:Vuonna 1906 syntyneet Luokka:Vuonna 1974 kuolleet
Souheil Hammami

Souheil Hammami (s. 25. syyskuuta 1977) on tunisialainen taekwondoini, joka voitti judon Afrikan-mestaruuden vuonna 2001 alle 84-kiloisten sarjassa ja saavutti seuraavissa Afrikan-mestaruuskilpailussa pronssia.Taekwondo Data.com Viitattu 28.3.2009 ==Lähteet== Luokka:Tunisialaiset taekwondoinit Luokka:Vuonna 1977 syntyneet Luokka:Elävät henkilöt
Konnapallokala

Konnapallokala (Amblyrhynchotes honckenii) on melko suurikokoinen meressä ja jokisuiden murtovedessä elävä pallokalalaji. == Ulkonäkö ja koko == Konnapallokala voi kasvaa 30 cm pitkäksi. Sen selkä on tumman vihertävänruskea ja keltapilkkuinen, kyljet ovat keltaiset ja vatsa on valkoinen. Peräevä on koirailla valkoinen, naarailla kutuaikana keltainen. Kalan vihreät ja punareunaiset silmät ovat lajin englanninkielisen nimen ”ilkeäsilmäinen pallokala” (Evileye blaasop) lähde.South African Game Reserves == Levinneisyys ja elinympäristö == Konnapallokaloja elää indopasifisella merialueella. Sen levinneisyysalue ulottuu Itä- ja Etelä-Afrikasta Kiinaan ja Marshallsaarille asti. Se elää vuorovesialtaissa ja estuaareissa aina 400 metrin syvyyteen asti. == Käyttäytyminen == Konnapallokala saalistaa vaanimalla: se viettää aikaansa kaivautuneena osaksi pohjahiekkaan, ja hyökkää sieltä ohikulkevan saaliseläimen kimppuun. Kala itse on myrkyllinen, eikä kelpaa ihmisten eikä eläinten ravinnoksi. == Lähteet == Luokka:Pallokalat
Arathorn II

Arathorn II oli henkilö J. R. R. Tolkienin fantasiamaailmassa, Keski-maassa. Hän oli Aragorn Arathornin pojan isä. Hänen koko nimensä oli Arathorn II Aradorin poika. Arathorn ei esiinny Taru sormusten herrasta -kirjassa eikä Peter Jacksonin ohjaamassa elokuvatrilogiassa, mutta mainitaan molemmissa. == Elämäkerta == Arathorn syntyi noin vuonna 2895–2905 Keski-Maan kolmannella ajalla. Vuonna 2929 Arathorn ottaa puolisokseen Gilraen kauniin. Gilraen oli syntynyt vuonna 2907. Vuonna 2930 Arador Arathornin isä sai surmansa peikkojen käsissä. Vuonna 2931 Aragorn Arathornin poika syntyi. Gilraenin äiti Iworwen lausui ennustuksen, että hänen tyttärensä poika olisi pelastaja heidän kansallee ja olihan Aragorn pelastaja koko Keski-Maan vapaille kansoille, kun hänestä tuli Gondorin kuningas ja hän toi rauhan kaikkialle Keski-Maahan. Vuonna 2933 Arathorn kuoli, kun hänen poikansa oli vain kahden vanha. Luokka:Keski-Maan henkilöhahmot
Number One

Sanaparilla Number One voidaan tarkoittaa seuraavia asioita: * 1 (luku) == Musiikissa == === Albumeita === * Number One, Billie Godfreyn albumi * Number One, Pist.Onin albumi * Number One, O-Zonen albumi * No.1, BoA:n albumi * 1, Fischerspoonerin albumi * The Beatles (No. 1), The Beatlesin albumi === Kappaleita === * Number One, Alexian kappale * Number One, John Legendin kappale * Number One, Pharrellin kappale * Number One, Skye Sweetnamin kappale * #1, Nellyn kappale * Number One, Tinchy Stryderin kappale * Numba 1 (Tide Is High), Kardinal Offishallin kappale * Number One, Chas Jankelin kappale * Song # 1, vuoden 2007 Venäjän euroviisuedustaja Serebron kappale * Number One, Jamie Foxxin kappale * Number One, Playgroupin kappale * Number One, Max Farenthiden kappale * Number One, The Rutlesin kappale * Number One, Tadpolen kappale == Elokuvat ja televisiosarjat == * Number One, vuoden 1969 elokuva * Number One, ruotsalainen televisiosarja vuodesta 2003 * #1s, kanadalainen musiikkivideo-ohjelma * ”Number One”, Kovan onnen kundi -televisiosarjan jakso * ”Number one”, Linnunradan käsikirja liftareille -sarjan jakso === Kuvitteelliset hahmot === * Number One eli Ernst Stavro Blofeld, rikollisjärjestö SPECTRE:n johtaja James Bond -sarjassa * Number One, The Prisoner -televisiosarjan hahmo * Number One, Star Trekin hahmo * Number One, Babylon 5 -televisiosarjan hahmo * Number One, Simpsonien kuudennen tuotantokauden Homer the Great (suom. Homer, valittu) -jakson hahmo * Nº1, demonihahmo Artemis Fowl -kirjasarjassa == Muuta == * Number One, brittiläinen lehti * Number One, Stevie Ray Vaughanin soittama kitara * #1, Slipknot -yhtyeen Joey Jordisonin lempinimi * Number One, Oulun raviradalla järjestettävä lämminveristen suurkilpailu == Katso myös == * Vuosi 1
Quantum of Solace (videopeli)

007: Quantum of Solace on Treyarchin kehittämä sekä Activisionin ja Metro- Goldwyn-Mayerin julkaisema ensimmäisen persoonan ammuntapeli (PlayStation 2 -versio on kolmannen persoonan ammuntapeli). Peli julkaistiin vuonna 2008 PlayStation 2:lle, PlayStation 3:lle, Xbox 360:lle, Wiille, Nintendo DS:lle ja Microsoft Windowsille. Peli perustuu Ian Flemingin luomaan vakoojahahmo James Bondiin ja erityisesti samana vuonna ensi-iltansa saaneeseen elokuvaan Quantum of Solace, jonka pääosaa näyttelee Daniel Craig. Se myös pohjautuu hieman edellisen elokuvan, Casino Royalen taustalle. Pelissä ääninäyttelevät myös elokuvissa esiintyneet näyttelijät, kuten Eva Green, Olga Kurylenko, Mads Mikkelsen ja Judi Dench. == Pelaaminen == Pelaaja ohjaa James Bondia läpi tasojen, tarkoituksenaan läpäistä tehtäviä ja tappaa vihollisia. Pelaaja voi kerätä enintään kolme asetta käyttöönsä, minkä jälkeen pelaaja voi joko vaihtaa aseita tai pudottaa ne ottaakseen toisen aseen. Pelissä tärkeää on hiiviskely: pelaajan pitää hiipiä vihollisten ohi ja varoa valvontakameroita sekä käyttää äänenvaimentimia. Tulitaistelutilanteissa on järkevää suojautua seinämien ja kappaleiden taakse, ettei vihollinen osu pelihahmoon. Pelaaja voi kukistaa vihollisiaan myös lähitaistelun avulla. Ammuskelun ja hiiviskelyn lisäksi pelaaja voi hakkeroida tietokoneita, tarkastella valvontakameroita, katsoa viestejä matkapuhelimesta ja tuhota sähköjärjestelmiä. Pelissä on neljä vaikeusastetta: New Recruit (helppo), Field Operative (normaali), Agent (keskivaikea) ja 007 (vaikea). Peli sisältää myös verkkomoninpelin, jota voi pelata yhtä aikaa jopa 12 pelaajaa. Eri konsoleiden versioissa on omia ominaisuuksia; esimerkiksi PlayStation 2 -versiossa on käytössä vain kolmannen persoonan kuvakulma, Wii-versio sisältää verkkopelin lisäksi tavallisen neljän pelaajan moninpelin ja DS-versio taas on Legend of Zeldan tapainen seikkailupeli. PlayStation 3:n, Xbox 360:n, Wiin ja Windowsin versiot pelistä sisältävät verkkomoninpelin, jossa pelaaja voi haastaa muita pelaajia. Pelin pisteiden saaminen perustuu Call of Duty 4: Modern Warfaren pisteiden laskuun. Eroa on kuitenkin se, että pelaaja voi ostaa pisteillä uusia aseita ja parannuksia sen sijaan, että ne parantuisivat taso tasolta. Verkkopelissä on viisi eri pelimuotoa. == Vastaanotto == Pelin PlayStation 3 -versio on saanut IGN:n arvostelussa arvosanaksi 6.8/10. GameSpot antoi arvostelussaan pelille arvosanaksi 7/10. == Ääninäyttelijät == == Lähteet == == Aiheesta muualla == * * Luokka:Vuoden 2008 videopelit Luokka:PlayStation 2 -pelit Luokka:PlayStation 3 -pelit Luokka:Nintendo DS -pelit Luokka:Wii-pelit Luokka:Xbox 360 -pelit Luokka:Windows-pelit Luokka:James Bond -videopelit Luokka:Ensimmäisen persoonan ammuntapelit Luokka:Hiiviskelypelit Luokka:Kolmannen persoonan ammuntapelit Luokka:Valopistoolipelit
Pianosonaatti

Pianosonaatti on yleensä yhdelle pianolle sävelletty sonaatti. Sonaatin määritelmä on vaihdellut aikojen saatossa. Domenico Scarlatti sävelsi barokin aikana satoja yksiosaisia sonaatteja cembalolle. Klassismin aikana vakiintui käyttöön erityinen sonaattimuoto, ja sonaatin osien tyypilliseksi määräksi tuli kolme tai neljä. Nykyisin sonaatin muoto on hyvin vapaa, ja nimitystä käytetään hyvin erityyppisistä sävellyksistä. Osia on monissa tapauksissa jokin muu määrä kuin kolme tai neljä. Useat suuret säveltäjät ovat tehneet tunnettuja pianosonaattisyklejä. Joseph Haydn sävelsi kymmeniä pianosonaatteja; Mozartin tuotantoon niitä kuuluu 18 (1774–1789) ja Beethovenin tuotantoon 32 kappaletta (1795–1822). Sonaatin merkitys oli wieniläisklassisessa musiikissa suuri. Beethovenin aikalainen Carl Maria von Weber sävelsi neljä pianosonaattia (1812–1822). Muzio Clementi sävelsi useita pianosonaatteja ja tuli tunnetuksi myös pienimuotoisemmilla sonatiineillaan. Johannes Brahmsin varhaiseen tuotantoon kuuluu kolme pianosonaattia (1852–1853). Franz Schubert sävelsi niitä 21. Frédéric Chopin sävelsi kolme pianosonaattia, ja Franz Lisztin tuotantoon kuuluu tunnettu h-mollipianosonaatti. Muita sonaatteja romantiikan aikana sävelsivät muiden muassa Robert Schumann, Charles-Valentin Alkan (Les quatre âges), Felix Mendelssohn Bartholdy ja Edward MacDowell. 1900-luvulla ja myöhemmin pianosonaatteja ovat säveltäneet esimerkiksi Paul Hindemith, Pierre Boulez, Jean Barraqué, Frederic Rzewski, Sergei Prokofjev, Aleksandr Skrjabin, Elliott Carter, Kalevi Aho ja Leo Ornstein. Monissa muille soittimille sävelletyissä sonaateissa piano on säestys- tai toisena tasaveroisena soittimena. Sonaatteja on sävelletty myös pianolle nelikätisesti ja kahdelle pianolle. *
Pauliina Susi

Pauliina Susi (s. 14. tammikuuta 1968 Helsinki) on suomalainen kirjailija. ==Elämä== Koulutukseltaan Susi on valtiotieteiden maisteri Helsingin yliopistosta. Hänen pääaineensa oli sosiologia ja pro gradu -tutkielmansa hän teki miesten osallistumisesta synnytykseen. Susi on työskennellyt myös vapaana toimittajana sekä toimitussihteerinä Iiris-lehdessä, Sara-lehdessä, Kotiliedessä ja Yliopisto-lehdessä sekä päätoimittajana Yliopistolainen- lehdessä. Suden esikoisromaani Ruuhkavuosi oli Helsingin Sanomien kirjallisuuspalkintoehdokkaana vuonna 2005. Vuonna 2016 Susi sai Vuoden johtolanka -palkinnon verkkourkintaa käsittelevästä teoksesta Takaikkuna (2015). Sudella on kaksi tytärtä, joista nuorempi on näyttelijä Lenita Susi. ==Teokset== ===Romaanit=== * * * * * * * * ===Muut=== * Sinä kuolet, toim. Ari Liimatainen, Tammi, 2005 (useita kirjoittajia) * Ruuhkavuosi (kuunnelma, ohj. Soila Valkama), YLE Radioteatteri, 2008 * Rakkaustarinat, toim. Niina Miettinen, Otava, 2008 (useita kirjoittajia) * Leena Harkimo: minuksi, Edita, 2008 * Karhunkatsojat (kuunnelma, ohj. Minna Kivelä), YLE Radioteatteri, 2012 * 16 tarinaa toivosta (novelliantologia), toim. Päivi Koivisto, Tammi 2013 (useita kirjoittajia) * Kaupunkisaunoja (tietokirja), Gummerus, 2017 (useita kirjoittajia) * ==Lähteet== ==Aiheesta muualla== * Pauliina Suden verkkosivut Luokka:Suomalaiset kirjailijat Luokka:Suomalaiset toimittajat Luokka:Vuonna 1968 syntyneet Luokka:Elävät henkilöt
Hehkupurjetetra

Hehkupurjetetra (Poecilocharax weitzmanii) on tetrakaloihin kuuluva eteläamerikkalainen kala, jota pidetään myös akvaarioissa. == Koko ja ulkonäkö == Hehkupurjetetra kasvaa noin 3–4 cm pitkäksi. Sillä on kullanruskea vartalo, jonka keskipaikkeilla kulkee musta leveä vaakaraita. Raidassa on kimaltavia kohtia, kuin jalokiviupotuksia. Kutuasussa koiraan selkäevä kohoaa komeaksi purjeeksi, jossa on pieniä mustia pisteitä.Valokuva (Aquahobby) == Alkuperä == Hehkupurjetetroja elää villeinä Etelä-Amerikassa Solimões-, Negro- ja Orinoco- jokien yläjuoksulla. == Vesiolot ja ravinto == Hehkupurjetetra syö lihapitoista sekaruokaa. Luonnosta pyydystetyt yksilöt eivät aina suostu syömään akvaariossakaan muuta kuin elävää ruokaa.Schlüter M: ein nicht alltäglicher Prachtsalmler Hehkupurjetetra on tyypillinen mustan veden laji, joka elää pehmeässä, hiukan happamassa vedessä. Sopivat vesiolot ovat lämpötila 24-28 °C, happamuus pH 5–6,4. == Lähteet == == Aiheesta muualla == *Aquarium wiki (myös kuvia) Luokka:Akvaariokalat Luokka:Tetrat
Rautavuoret

Rautavuoret (sindariksi Ered Engrid) on vuoristo J. R. R. Tolkienin kirjoissa Hobitti eli sinne ja takaisin ja Taru sormusten herrasta. ==Sijainti== Rautavuoret sijaitsevat Mordorin pohjoispuolella sekä Synkmetsän ja Ereborin itäpuolella. ==Historia== Vuorten nimi tuli siitä, että olivat suurimmalta osin täynnä rautamalmia. Ne olivat alun perin osa suurempaa vuoristoa, jota Morgoth hallitsi. Rautavuorten lisäksi siihen kuuluivat alun perin myös sekä Harmaavuoret että Angmarin vuoret. Ensimmäisellä Ajalla Pitkäpartoihin eli Durinin heimoon kuuluvat kääpiöt alkoivat asuttaa vuoria. Synkmetsässä sijaitseva suuri metsäpolku oli alun perin Pitkäpartojen rakentama, jotta he pystyisivät helposti kulkemaan Sumuvuorten ja Rautavuorten välillä. Kolmannella Ajan vuoden 2500 tienoilla Grórin, Dáin I:n poika, perusti sinne itsenäisen valtakunnan, kun kääpiöt ajettiin pois Harmaavuorilta. Lohikäärme Smaugin tuhon jälkeen, kun Ereborin piiritys alkoi, Grórin pojanpoika, Dáin Rautajalka, saapui 500 kääpiön kanssa Thorin Tammikilven tueksi. Viiden armeijan taistelun ja Thorinin kuoleman jälkeen Dáinista tuli uusi Vuorenalainen Kuningas. Dáinin kaaduttua Sormuksen sodassa hänen pojastaan, Thorin Kivikypärästä, tuli sekä Ereborin että Rautavuorten hallitsija. Luokka:Keski-Maan paikat Luokka:Kuvitteelliset vuoret
Maailmanuskonnot

Maailmanuskonnoiksi kutsutaan laajalle levinneitä uskontoja.”Suurimpia maailmanuskontoja ovat kristinusko, islam ja hindulaisuus.” == Suurimmat uskonnot == === Suurimmat uskonnolliset ryhmät === Uskonto Seuraajat (miljardeja) Kulttuuriperinne Perustettu Viitteet Kristinusko abrahamilainen Juudea (Lähi-itä) Islam Arabia (Lähi-itä) Hindulaisuus intialainen Intian niemimaa Buddhalaisuus Kansanusko alueellinen maailmanlaajuinen ===Keskikokoiset uskonnot=== Uskonto Lukumäärä (miljoonissa) Kulttuuriperintö Syntyseutu Lähteet Šintolaisuus 100 japanilainen Japani Taolaisuus kiinalainen Kiina Voodoo 60 afrikkalainen Dahomey Sikhiläisyys 25–30 intialainen Intian niemimaa Juutalaisuus 14,7 abrahamilainen Juudea (Lähi- Itä) Spiritismi Uudet uskonnolliset liikkeet Ranska Korealainen šamanismi korealainen Korea Kungfutselaisuus kiinalainen Kiina Bahai-usko abrahamilainen Persia Jainalaisuus intialainen Intian niemimaa Cheondogyo korealainen Korea Self-reported figures from North Korea (South Korean followers are minimal according to census): Hoa Hao vietnamilainen Vietnam Caodaismi vietnamilainen Vietnam Tenrikyō japanilainen Japani Druusilaisuus 1 abrahamilainen Egypti == Katso myös == * Luettelo uskonnoista * Luettelo valtioiden uskonnoista * Luettelo valtioista valtionuskonnon mukaan *Luettelo maailman uskontojen määrästä == Lähteet == == Kirjallisuutta == * * * * == Aiheesta muualla == * Keskeiset maailmanuskonnot . Opetushallituksen aineistoa peruskoulun uskonnonopetukseen. Luokka:Uskonnot Luokka:Seulonnan keskeiset artikkelit
Nine Mile

pienoiskuva|Bob Marleyn mausoleumi Nine Milessä vuonna 2011. Nine Mile on kylä Jamaikalla. Kylässä sijaitsi reggaemuusikko Bob Marleyn syntymäkoti ja lapsuuden kotipaikka. Marley myös haudattiin Nine Milessa sijaitsevaan mausoleumiin lempikitaransa kanssa. Mausoleumi on nykyään suosittu turistikohde. == Lähteet == Luokka:Jamaikan maantiede Luokka:Kylät
Hullu klovni

Hullu klovni – Pieni tarina pahuudesta on rap-artisti Steen1:nä tunnetun Seppo Lampelan fiktiivinen romaani sekä ensimmäinen kirjajulkaisu. Se julkaistiin vuonna 2008. Kirja on aiheeltaan yhteiskuntakriittinen, ja sen teemana on myös muun muassa huumeet. == Juoni == Kirja alkaa juoneen liittymättömällä esipuheella, jossa kaksi miestä, Lajunen ja Ojala, istuvat kirjakustantamon neuvotteluhuoneessa. He keskustelevat Steen1:stä, ja Lajunen näyttää epämiellyttävän salaisuutensa Ojalalle. Muutaman sivun mittaisen esipuheen jälkeen alkaa varsinainen tarina, joka sijoittuu enimmäkseen Itäkeskuksen alueelle Itä-Helsinkiin. Noin 25–35-vuotiaan miespuolisen päähenkilön, jonka nimeä ei kerrota missään vaiheessa, vaimo Mari häätää tämän ulos heidän kodistaan tämän riehuttua siellä humalassa sekä rikottuaan huonekaluja huumeiden vaikutuksen alaisena. Lisäksi mies repi miltei korvan irti perheen pojalta Ramilta. Muut päähenkilön lapset ovat perheen nuorin Neea ja vanhin Jessica. Saatuaan häädön päähenkilö menee asumaan ystävänsä Happiksen, oikealta nimeltään Kimi, luokse. Kaksikko käyttää erilaisia huumeita ja juo lonkeroa. Päähenkilö kertoo Happikselle saaneensa potkut Suomen johtavasta mainostoimistosta AMT Managementista. Seuraavana päivänä Happiksella on töitä, ja päähenkilö tapaa ystävänsä Gandhin Molly-nimisessä baarissa. He kiertelevät ympäri Itäkeskusta ja Helsingin keskustaa. Seuraavina päivinä päähenkilö ja Happis suunnittelevat kostoa AMT Managementin pomolle Martti Männistölle. He muun muassa keräävät auton alle jääneiden eläinten raatoja ja myyvät niistä valmistettua ruokaa kyseisen yhtiön työntekijöille itse keksityn lounaslähettipalvelun kautta. Lisäksi päähenkilö murtautuu Männistön Helsingin Marjaniemessä sijaitsevaan asuntoon hakkeroidakseen tämän tietokoneen. Päähenkilö myös lisää Männistön perheen, vaimon Mirvan sekä pojan Jeren elintarvikkeiden, hammastahnojen ja suuvesien joukkoon amfetamiinia ja LSD:tä. Päähenkilö vaihtaa Jeren lasten DVD-elokuvat pornoelokuviin ja piilottaa huumeita Jeren huoneeseen. Myöhemmin päähenkilö sopii perheensä kanssa tapaamisen hienossa ravintolassa, jossa he viettäisivät Ramin syntymäpäiväjuhlia. Ilta onnistuu hyvin, ja päähenkilön välit Marin kanssa parantuvat. Päähenkilö oli onnistunut saamaan murtoreissullaan selville Männistön vaimon Mirvan olevan innostunut skientologiasta, ja hän sekä Mari houkuttelevat tämän heidän omaan ”skientologia-lahkoonsa”. He saavat Mirvalta lisää tietoa Martti Männistöstä, ja pian AMT Management on jo konkurssin partaalla. Päähenkilö joutuu kuitenkin poliisin kuulusteltavaksi, mutta kiistää kaikki syytteet. Häntä kuulustellut aggressiivinen poliisi nimeltä Mari on silti vakuuttunut tämän syyllisyydestä, mutta todisteiden puutteessa päähenkilö päästetään toistaiseksi menemään. Kirjan nimi tulee siitä, kun päähenkilön ystävä Gandhi kysyy häneltä mitä hän pelkää. Päähenkilö vastaa pelkäävänsä Pelle Hermannia, koska hän uskoo Hermannin olleen vanhalle, muun sirkusväen jo hylkäämälle sirkusalueelle jäänyt mielisairas. == Lähteet == Luokka:Suomalaiset nuortenkirjat Luokka:Vuoden 2008 kirjat
Trifenyylifosfiinioksidi

Trifenyylifosfiinioksidi (C18H15OP) on orgaaninen fosforiyhdiste, jota syntyy usein sivutuotteena kemiallisessa synteesissä käytettäessä trifenyylifosfiinia. Ainetta käytetään yhdisteiden kiteyttämiseen ja palamisen hidastamiseen.. Trifenyylifosfiini muodostaa myös kompleksiyhdisteitä useiden metallien kanssa. == Ominaisuudet ja rakenne == Huoneenlämpötilassa trifenyylifosfiinioksidi on valkoista tai ruskehtavaa kiinteää ainetta. Se on vain hieman liukoista veteen, mutta liukenee paremmin muihin poolisiin liuottimiin kuten metanoliin ja tetrahydrofuraaniin. Trifenyylifosfiinioksidikiteillä on kaksi päämuotoa, monokliininen ja ortorombinen. Rakenne ei kuitenkaan ole täysin jäykkä vaan fenyylirenkaiden ja fosforin välinen sidos pääsee kiertymään. Sidoskulmien vaihtelun vuoksi trifenyylifosfiinioksidi esiintyy 62 erilaisessa kidekonformaatiossa. Trifenyylifosfiinioksidi kiteytyy itse helposti. Yhdisteen fosforiatomi ottaa melko helposti vastaan protonin. Lisäksi yhdisteen happiatomi muodostaa vetysidoksia trifenyylifosfiinioksidikomplekseissa, mikä tekee myös yhdisteestä käyttökelpoisen muiden yhdisteiden kiteyttämisessä. Trifenyylifosfiinioksidi muodostaa kompleksiyhdisteitä useiden metallikationien kanssa. Näitä ovat muun muassa lantanidit, skandium, yttrium, beryllium, rodium ja tina. == Trifenyylifosfiinioksidi orgaanisen synteesin sivutuotteena == Trifenyylifosfiinioksidia syntyy useiden orgaanisten reaktioiden sivutuotteena, kun reaktioissa käytetään trifenyylifosfiinia. Tällaisia reaktioita ovat esimerkiksi Wittigin, Staudigerin ja Mitsunoboun reaktiot. Trifenyylifosfiinioksidia syntyy myös, kun alkoholeista syntetisoidaan alkyylihalogenideja. :PPh3 \+ CBr4 \+ RCH2OH → OPPh3 \+ RCH2Br + HCBr3 Trifenyylifosfiinioksidin voi pelkistää takaisin trifenyylifosfiiniksi trikloorisilaanin avulla. Pelkistys voi tapahtua joko amiinikatalyytin kanssa tai ilman sitä. Voidaan käyttää myös poolittomia liuottimia, mutta nekään eivät ole välttämättömiä. :Ph3PO + SiHCl3 → PPh3 \+ 1/n (OSiCl2)n \+ HCl Trifenyylifosfiinioksidi on melko vaikea erottaa halutuista tuotteista. Käytettäessä kromatografisia erotusmenetelmiä poistettavan trifenyylifosfiinioksidin mukana saataa poistua myös toivottuja yhdisteitä. Aine voidaan saostaa kiteiksi lisäämällä tuotteiden seokseen eetteriä. Voidaan myös käyttää muita fosfiiniyhdisteitä, jotka ovat helpommin poistettavia synteesin aikana. == Lähteet == Luokka:Fosforiyhdisteet Luokka:Orgaaniset yhdisteet
Ed Westwick

Edward ”Ed” Jack Peter Westwick (s. 27. kesäkuuta 1987) on englantilainen näyttelijä, joka on tullut tutuksi sarjasta Gossip Girl. Gossip Girlissä Ed nähdään kieron ja komean porvarinuoren Chuck Bassin roolissa. Ed on seurustellut Jessica Szohrin kanssa, joka näyttelee Gossip Girlissä Vanessaa. == Ura == Westwick opiskeli National Youth Theatressa Lontoossa. Hän esiintyi brittiläisessä televisiosarjoissa Tohtorit (hahmona nimeltä ”Holden”), Sairaalaelämää (”Johnny Cullin”) ja Afterlife (”Darren”). Hän on myös näytellyt elokuvissa Murto ja varkaus, Ihmisen pojat, Son of Rambow, S. Darko, joka julkaistiin suoraan DVD:lle 12. toukokuuta 2009, ja kauhuelokuvassa 100 Feet. Westwick johtaa brittiläistä indierock-bändia nimeltä The Filthy Youth, jossa hänen lisäkseen soittavat Benjamin Lewis Allingham, Jimmy Wright, Mitch Cox ja John Vooght. Koska Westwick ei ole ollut viime aikoina kuvauskiireidensä takia paljoa mukana bändinsä touhuissa, jonka juuret on Isossa-Britanniassa, hän on ajatellut koota toisen bändin New Yorkiin. Westwick esiintyi K-Swissin mainoksissa, ja näin ollen hänestä tulee toinen Gossip Girlissä esiintynyt näyttelijä joka mainostaa urheilujalkineita (Leighton Meester mainosti Reebokia). Westwick seurusteli pari vuotta näyttelijä Jessica Szohrin kanssa, joka näyttelee Gossip Girl -sarjassa Vanessa Abrahamsia. Pari kuitenkin erosi toukokuussa 2010. == Filmografia == === Elokuvat === Vuosi Nimi Rooli Huomioita 2006 Ihmisen pojat Alex 2006 Murto ja varkaus Zoran 2007 Son of Rambow Lawrence Carter 2008 100 Feet Joey 2009 S. Darko Randy 2010 Humiseva harju Heathcliff 2011 Chalet Girl Jonny 2011 J. Edgar Agent Smith 2013 Romeo ja Julia Tybalt === Televisio === ==== Pääroolit ==== Vuosi Nimi Rooli Jakso 2007 - 2012 Gossip Girl Chuck Bass 1. kausi - 18 jaksoa 2\. kausi - 25 jaksoa 3\. kausi - 22 jaksoa 4\. kausi - 22 jaksoa 5\. kausi - 24 jaksoa 6\. kausi - 10 jaksoa ==== Vieras esiintymiset ==== Vuosi Nimi Rooli Jakso 2006 Tohtorit Holden Edwards 07x154 - ”Young Mothers Do Have 'Em” 2006 Sairaalaelämää Johnny Cullin 20x029 - ”Family Matters” 2006 Afterlife Darren 02x001 - ”Roadside Bouquets” == Palkinnot ja ehdokkuudet == Vuosi Kategoria TV-sarja Palkinto Tulos 2008 TV-Läpimurto (mies) Gossip Girl Teen Choice Award Ehdokkuus 2008 TV-vihollinen Gossip Girl Teen Choice Award Voitto 2009 Läpimurto (mies) Gossip Girl Young Hollywood Awards Voitto 2009 TV-vihollinen Gossip Girl Teen Choice Award Voitto ==Aiheesta muualla== * edwestwick.com * Myspace: The Filthy Youth Luokka:Brittiläiset näyttelijät Luokka:Vuonna 1987 syntyneet Luokka:Elävät henkilöt Luokka:Seulonnan keskeiset artikkelit
Hämähäkit (elokuva)

Hämähäkit (Die Spinnen) on Fritz Langin ohjaama kaksiosainen seikkailumykkäelokuva. Ensimmäinen osa Kultainen järvi valmistui vuonna 1919 ja toinen osa Orjalaiva seuraavana vuonna. Elokuvan pääosissa esiintyivät Carl de Vogt, Ressel Orla, George John ja Lil Dagover. Lang oli ottanut käsikirjoitukseensa vaikutteita sensaatio- ja kioskikirjallisuudesta.Ott, s. 77. Elokuvaan vaikuttivat myös ohjaajien Louis Feuilladen ja Joe Mayn tuotannot. Tuottaja Erich Pommer oli luvannut Langin ohjata Kultaisen järven jälkeen Tri Caligarin kabinetin. Hämähäkit-sarjan ensimmäinen osa oli kuitenkin niin suosittu, että Lang ohjasikin Tohtori Caligarin kabinetin sijaan jatko-osan nimellä Orjalaiva. Tohtori Caligarin kabinetin ohjaus menikin Robert Wienelle.Ott, s. 17. Hämähäkkejä pidettiin pitkään kadonneena elokuvana, mutta 1970-luvun löydön ansiosta siitä tehtiin restauroitu versio, josta kuitenkin puuttuu todennäköisesti joitakin alkuperäisistä kohtauksista. Gaylord Carter teki uuteen versioon myös elokuvamusiikin, ja elokuva julkaistiin yhtenä osana DVD:llä vuonna 1999. Elokuvasarjasta suunniteltiin alkujaan neljäosaista, mutta kolmatta (Das Geheimnis der Sphinxs, ”Sfinksin salaisuus”) ja neljättä osaa (Um Asiens Kaiserskrone, ”Aasian keisarillisesta kruunusta”) ei tuotettu koskaan.Ott, s. 78. == Lähteet == * === Viitteet === == Aiheesta muualla == * * * * Luokka:Saksalaiset mustavalkoelokuvat Luokka:Vuoden 1919 saksalaiset elokuvat Luokka:Seikkailuelokuvat Luokka:Saksalaiset mykkäelokuvat Luokka:Fritz Langin ohjaamat elokuvat
Unelmien temppeli

Unelmien temppeli on Joe Mayn ohjaama saksalainen eeppinen mykkäelokuva vuodelta 1921. Se julkaistiin kahdessa osassa, joista ensimmäinen ilmestyi 22. lokakuuta ja toinen 19. marraskuuta. Elokuva perustuu Thea von Harboun romaaniin. Tuottaja-ohjaaja Joe May oli antanut alkujaan Fritz Langin ohjata elokuvan. May päätti kuitenkin ohjata Unelmien temppelin itse, sillä piti Langia vielä liian kokemattomana hommaan. Lang ohjasi Harboun kirjasta uransa loppupuolella elokuvat Eschnapurin tiikeri ja Maharadjan kosto. == Lähteet == == Aiheesta muualla == * * Luokka:Vuoden 1921 saksalaiset elokuvat Luokka:Saksalaiset draamaelokuvat Luokka:Saksalaiset mykkäelokuvat Luokka:Saksalaiset mustavalkoelokuvat
Georgina Leonidas

Georgina Leonidas (s. 28. helmikuuta 1990 Iso-Britannia) on brittiläinen näyttelijä. Hän näyttelee Katie Belliä elokuvassa Harry Potter ja puoliverinen prinssi. Ennen häntä kyseisessä roolissa esiintyi Emily Dale. Aiemmin hän on esiintynyt mm. Holby Cityn sairaala -televisiosarjassa. ==Aiheesta muualla== * Luokka:Brittiläiset näyttelijät Luokka:Vuonna 1990 syntyneet Luokka:Elävät henkilöt
Arnis

Arnis () on kaupunki Saksassa Schleswig-Holsteinin osavaltion Schleswig- Flensburgin piirikunnassa. Asukkaita Arniksessa oli 31. joulukuuta 2008 297 ja väestötiheys oli 660 as./km². Kaupungin pinta-ala on vain 0,45 km². Pituutta kaupungilla on noin 800 metriä ja leveyttä puolestaan 400 metriä. Arnis on sekä väkiluvultaan että pinta-alaltaan Saksan pienin kaupunki. Arniksen pormestari on Bernd Kugler. Arnis muodostaa yhdessä Grödersbyn, Oersbergin ja Rabenkirchen-Faulückin kuntien kanssa Kappeln-Landin amtin. == Tunnettuja asukkaita == *Teologi ja professori Jacob Georg Christian Adler syntyi paikkakunnalla vuonna 1756. == Lähteet == == Aiheesta muualla == *Kaupungin kotisivut Luokka:Schleswig-Flensburg Luokka:Schleswig-Holsteinin kunnat Luokka:Saksan kaupungit
Tuulen laakson Nausicaä (manga)

Tuulen laakson Nausicaä () on Hayao Miyazakin käsikirjoittama ja piirtämä manga, jota julkaistiin vuosina 1982–1994 Animage-lehdessä. Miyazaki ohjasi myös saman nimisen piirroselokuvan vuonna 1984. Mangan juoni on elokuvan juonta pidempi ja monimutkaisempi. Sarjakuva on vahvasti sodanvastainen. Miyazakin teoksille ominainen rakkaus lentämiseen näkyy mielikuvituksellisissa ja yksityiskohtaisesti kuvatuissa lentolaitteissa. Sangatsu Manga julkaisi sarjan Suomessa vuosina 2008–2010. Osia on alkuperäisten julkaisujen tavoin seitsemän. == Vastaanotto == Suomalaisten sarjakuvaharrastajien Kvaak.fi- sivuston mukaan Tuulen laakson Nausicaä on maailmankirjallisuutta sarjakuvan muodossa. Kuvituksen herkkyys ja kauneus on lumoavaa. Metsä hyönteisineen on outo mutta myös etäisesti tuttu maisema. Miyazaki on luonut maailman, joka on yhtä aikaa satua ja totta. Sarjakuva pohtii tärkeitä teemoja: luonnon tasapainoa ja ihmisen asemaa siinä. Lukija joutuu ottamaan kantaa vaikeisiin eettisiin ratkaisuihin, joilla on seurauksensa. Miyazaki ”ei johdattele, ei tarjoa vastauksia, eikä etenkään tuomitse”. Kvaak.fi antoi Tuulen laakson Nausicaälle Herra Koipeliini -tunnustuspalkinnon vuoden 2009 parhaasta käännössarjakuvasta. Lumo-sivusto kuvaa teoksen päähenkilöiden ansaitsevan pelastuksensa kokemalla kärsimystä kreikkalaisen tragedian mittakaavassa. Kuvitteelliseen maailmaan sijoittuvana sotakertomuksena Nausicaä vertautuu J. R. R. Tolkienin Taruun sormusten herrasta, mutta yhdistää ilmiasussaan ja sisällössään idän ja lännen kulttuureja. == Suomennokset == * * * * * * * == Lähteet == == Kirjallisuutta == * == Aiheesta muualla == * Petri Hannini: Tuulen laakson Nausicaä . Keskisuomalainen 25.1.2009. Luokka:Mangasarjat Luokka:Draama-anime ja -manga Luokka:Fantasia-anime ja -manga Luokka:Science fiction -anime ja -manga Luokka:Seikkailuanime ja -manga Luokka:1980-luvun anime ja manga pt:Kaze no tani no Naushika ru:Навсикая из долины Ветров sv:Nausicaä of the Valley of the Wind th:Nausicaä of the Valley of the Wind uk:Наусіка з Долини Вітрів
Terveisin Karo

Terveisin Karo on Kiti Kokkosen esikoisteos vuodelta 2004. Se on romaani, joka koostuu sähköpostikirjeistä. Niitä lähettää lähes 30-vuotias vasta eronnut nainen ulkomailla asuvalle ystävättärelleen, vanhemmilleen ja muille läheisilleen.Gummerus == Lähteet == == Aiheesta muualla == *Kiiltomato.net arvio kirjasta Luokka:Suomalaiset romaanit Luokka:Vuoden 2004 kirjat
Chiaki Mukai

Chiaki Mukai (; s. 6. toukokuuta 1952) on japanilainen astronautti. Koulutukseltaan ja varsinaiselta ammatiltaan hän on lääkäri. Hänet valittiin NASDA:n astronautiksi vuonna 1985 ja hän on käynyt avaruudessa osana missioita STS-65 (1994) ja STS-95 (1998). Hän oli ensimmäinen japanilainen nainen avaruudessa. == Aiheesta muualla == * http://iss.jaxa.jp/en/astro/biographies/mukai/index.html Luokka:Japanilaiset avaruuslentäjät Luokka:Vuonna 1952 syntyneet Luokka:Elävät henkilöt
Amblyrhynchotes

Amblyrhynchotes on pallokalojen suku. Siihen kuuluu ainakin kaksi lajia, joista konnapallokala elää Afrikan rannikolta aina Kiinaan ulottuvalla alueella, kun taas Amblyrhynchotes rufopunctatus pysyy Tyynenmeren länsiosassa ja Etelä-Kiinan merellä. == Lajeja == *Konnapallokala (Amblyrhynchotes honckenii) *Amblyrhynchotes hypselongeneion (syn. A. rufopunctatus, Torquigener hypselogeneion) *Amblyrhynchotes spinosissimus == Lähteet == Luokka:Pallokalat
Iraklis Thessaloniki BC

Iraklis BC on kreikkalainen koripalloseura, joka sijaitsee Thessalonikissa. Emäseura Iraklis perustettiin 1908, jolloin alkoi Iraklis Thessaloniki FC:n toiminta. Joukkue on voittanut Kreikan mestaruuden kahdesti (1928 ja 1935), mutta joutuu nyt pelaamaan alemmalla sarjatasolla. ==Entisiä pelaajia== * Dimitris Diamantidis * Sofoklis Schortsanitis * Lazaros Papadopoulos * Savas Iliadis ==Aiheesta muualla== *Fanien sivu *Fanien sivusto Luokka:Kreikkalaiset koripalloseurat Luokka:Thessalonikin urheilu Luokka:Vuonna 1924 perustetut urheiluseurat
Aracruz

Aracruz oli brasilialainen yritys, joka tuotti sellua ja paperia. Aracruz perustettiin 1972 São Paulossa. Liikevaihto oli vuonna 2007 1,9 mrd. $.Vuosikertomus 2007 Vuonna 2009 yritys fuusioitui VCP :n kanssa ja uuden yrityksen nimeksi tuli Fibria. Veracel on Stora Enson ja Aracruzin yhdessä perustama tehdas Brasiliassa. Tehdas käynnistyi vuonna 2005. Tehdas tuottaa 900 000 tn sellua vuodessa. Valmistuessaan se oli maailman suurin eukalyptussellua valmistava tehdas.Tehtaan varjossa, Selluteollisuus matkalla etelään, Chris Lang, Like 2008 (en: Bangs, Pulp and People 2007) 13-14 == Lähteet == ==Aiheesta muualla== * Yrityksen kotisivu * Suomen liikekumppani vaikeuksissa Brasiliassa YLE 10.3.2009 * 900 brasilialaisnaista kapinaan Stora Ensoa vastaan Voima 3-2009 Luokka:Brasilialaiset yritykset Luokka:Brasilian paperiteollisuus
Jean-Pierre Melville

Jean-Pierre Melville (20. lokakuuta 1917 Pariisi, Ranska – 2. elokuuta 1973 Pariisi, Ranska) oli etenkin rikoselokuvistaan tunnettu ranskalainen ohjaaja. Hänen maineikkampia teoksiaan ovat Punainen ympyrä ja Yön sudet. Melvillen varhaiset elokuvat olivat Ranskan uuden aallon ohjaajien esikuvia. Melvillen oikea nimi on Jean-Pierre Grumbach, mutta toimiessaan toisen maailmansodan aikana Ranskan vastarintaliikkeessä hän otti käyttöön nimen Melville kunnioituksesta arvostamaansa kirjailijaa Herman Melvilleä kohtaan ja käytti sitä elämänsä loppuun saakkaÖsterreichische Filmmuseum, viitattu 22.11.2013 . == Filmografia == === Ohjaajana === Vuosi Elokuva Suomenkielinen nimi Huomautuksia 1945 Vingt-quatre heures de la vie d'un clown lyhytelokuva 1949 Le Silence de la mer Meren hiljaisuus 1950 Les Enfants terribles Kauheat lapset 1953 Quand tu liras cette lettre 1955 Bob le flambeur 1959 Deux hommes dans Manhattan Kaksi miestä Manhattanilla 1961 Léon Morin, prêtre Kiusaus 1962 Le Doulos Ilmiantaja 1963 L’Aîné des Ferchaux Mitta on täysi 1966 Le Deuxième Souffle Toinen hengenveto 1967 Le Samouraï Ajojahti 1969 L' Armée des ombres Tuntemattomat sankarit 1970 Le Cercle rouge Punainen ympyrä 1972 Un flic Yön sudet == Lähteet == == Aiheesta muualla == === Suomeksi === * Huhta, Veli- Matti: ”Rahat ja henki – Melvilleläinen antisankari suurkaupungin ja rahatalouden kurimuksessa”. Filmihullu 2/2018. * Kurki, Eeva (1997). Varjojen ritarit : Jean-Pierre Melvillen elokuvat ja eksistentialistinen moraali. Väitöskirja. Taideteollinen korkeakoulu. ISBN 951-558-012-9. * Mörttinen, Valtteri: ”Jean-Pierre Melville – rikos teki filosofista formalistin”. Filmihullu 2/2018. === Englanniksi === * Melville IMDB:ssa *Bibliography of books and articles about Melville via UC Berkeley Media Resources Center * Senses of Cinema: Great Directors Critical Database * Jean-Pierre Melville World Socialist Web Site === Ranskaksi === * Les Studios Jenner * Jean Pierre Melville INA * Issu de "cinéastes de notre temps" série d'AS Labarthe Luokka:Ranskalaiset elokuvaohjaajat Luokka:Vuonna 1917 syntyneet Luokka:Vuonna 1973 kuolleet
Mampali

Mampali () oli dynastinen arvonimi keskiajan Georgiassa (700-luvun lopulta 900-luvulle). Sitä käyttivät yleensä korkea-arvoiset Bagrationi-ruhtinaat, joilla ei ollut bysanttilaisia arvonimiä. Se koostuu sanoista mama ("isä") ja upali ("herra"). Seuraavilla Bagrationi-ruhtinailla oli mampali-arvonimi: *Guaram Mampali (kuoli 882) *Gurgen I Mampali (n. 870–891) *Sumbat I Mampali (n. 870–889) *Bagrat I Mampali (889–900) *Davit Mampali (889–943) == Lähteet == Luokka:Georgian aateli
Tuxpan

Tuxpan on sekä kaupunki että alue Veracruzin osavaltiossa Meksikossa. Kaupungin nimi tulee nahuatlin kielestä ja tarkoittaa ”jänisten paikkaa”. Tuxpan sijaitsee samannimisen joen varrella 12 km paikasta, jossa joki laskee Meksikonlahteen. Sen ilmasto on kuuma ja kostea. Pääasiallinen tulonlähde on läheisiltä öljykentiltä pumpatun öljyn jalostaminen. Kaupungissa jalostetaan vientiin myös lähiseuduilta saatua maissia, banaania, kalaa ja karjaa. Historiaan Tuxpan on jäänyt muun muassa paikkana, josta Fidel ja Raúl Castro, Che Guevara ja muut kapinalliset purjehtivat Granma-laivalla Kuubaan syrjäyttääkseen Fulgencio Batistan Kuuban vallankumouksen aikana. Vuoden 2010 laskennassa kaupungissa oli vajaat 85 000 asukasta, arvio vuodelle 2014 oli 89 800. == Lähteet == ==Aiheesta muualla== *Tuxpanin kunnallinen hallinto *Enciclopedia de los Municipios de Mexico Luokka:Meksikon kaupungit Luokka:Veracruz
HMS Emerald (D66)

HMS Emerald oli Britannian kuninkaallisen laivaston Emerald-luokan kevyt risteilijä, joka palveli toisessa maailmansodassa risteilijänä ja muutettiin sen aikana ilmatorjuntaristeilijäksi.Whitley s. 81 == Valmistus == Alus tilattiin Newcastle-on-Tynestä Armstrong Whitworthilta, missä köli laskettiin 23. syyskuuta 1918. Alus laskettiin vesille 19. toukokuuta 1920 ja otettiin palvelukseen 14. tammikuuta 1926. == Palvelus == Palvelukseen otettaessa alus liitettiin Itä-Intian laivastoaseman 4. risteilijäviirikköön, mistä se palasi 15. heinäkuuta 1933 Britteinsaarille palveluksesta poistettavaksi ja Chathamin telakalle siirrettäväksi. Alus palasi 31. elokuuta 1934 palvelukseen Itä- Intian asemalle, jossa alus oli syyskuuhun 1937, jolloin risteilijä HMS Liverpool vapautti sen tehtävistä. Alus palasi Britteinsaarille, jossa se poistettiin palveluksesta huollettavaksi. Huollon jälkeen alus siirrettiin reserviin.Whitley s. 82 Syyskuussa 1939 alus palautettiin palvelukseen 12. risteilijäviirikköön. Kuitenkin saksalaisten saarronmurtajien esiintyminen Atlantilla pakotti siirtämään aluksen lokakuussa Halifaxiin suojaamaan kotiinpalaavia saattueita. Aluksen kotisatamana oli Halifax vuoden 1940 loppuun. Lokakuusta 1939 elokuuhun 1940 alus kuljetti 58 miljoonan punnan arvosta kultaa Britteinsaarilta Kanadaan. Vuonna 1941 alus siirrettiin Intian valtamerelle, jossa aluksen tehtävänä oli suojella joukkojenkuljetussaattueita Lähi-itään ja suojata huhtikuussa Persianlahden aluetta Irakin vastaisen operaation aikana. Joulukuussa 1941 Japanin sotaan liittymisen jälkeen, Emerald liitettiin Itäisen laivaston nopeaan osaan. Alus oli maaliskuussa 1942 osaston lippulaivana. Elokuussa alus palasi Britteinsaarille, missä se poistettiin palveluksesta sekä siirrettiin telakalle Portsmouthiin. Alus palautettiin huhtikuussa 1943 palvelukseen Itäisen laivaston 4. risteilijäviirikköön saattuetehtäviin. Alus palasi Britteinsaarille Normandian maihinnousuun, jossa se oli Force K:ssa tukemassa Gold-rannan maihinnousua. Tammikuussa 1945 alus liitettiin reservilaivastoon ja siitä tehtiin 1947 maalilaiva. Se upposi 24. lokakuuta Kamesin lahteen Rothesayhin, josta hylky nostettiin 9. kesäkuuta 1948. Hylylle telakalla tehtyjen tutkimusten jälkeen alus myytiin 23. kesäkuuta BISCOlle. Alus romutettiin Arnott Youngilla Troonissa, jonne se saapui 5. heinäkuuta.Whitley s. 82-83 ==Lähteet== * * === Viitteet === Luokka:Emerald-luokan risteilijät Luokka:Yhdistyneen kuningaskunnan toisen maailmansodan risteilijät Luokka:Armstrongin valmistamat alukset
Emily Handley

Emily Handley (s. 25. syyskuuta 1980) oli suomalaisen Nerdee-yhtyeen laulaja ja lauluntekijä. Nerdeen hajottua hän perusti Lumi-nimisen, suomenkielistä musiikkia tekevän yhtyeen kitaristi Laura Kermisen kanssa. == Lähteet == Luokka:Suomalaiset laulaja-lauluntekijät Luokka:Vuonna 1980 syntyneet Luokka:Elävät henkilöt